חן מצגר-אדר

חן מצגר-אדר (נולד ב-2 באוגוסט 1986) הוא מפיק מוזיקלי, מעבד מוזיקלי ומלחין.

ביוגרפיה
חן מצגר נולד וגדל באורנית, הצעיר מבין שלושה אחים. אמו, ענת מצגר, היא גננת ואביו, מנחם מצגר, הוא איש עסקים החי ברומניה. סבו מצד אמו, צבי אדר, היה חבר אצ"ל, מרכז הליכוד ועיריית פתח תקווה. לאחר מותו ב-2003, הוסיף חן, שהיה קשור לסבו, את שם משפחת הסב, "אדר", לשם משפחתו. בוגר תיכון אלון ברמת השרון.

בשנה וחצי הראשונות לשירותו הצבאי שירת בלהקת פיקוד העורף, ולאחר מכן במספר להקות בחיל החינוך והנוער (להקת הנח"ל, להקת פיקוד מזרח ולהקת התקשוב) כמנהל מוזיקלי, כקמ"ט הפקות לראש מדור הפקות רס"ן רן שיפרא, וכן כמנהל המוזיקלי והמתזמר של התזמורת הקאמרית של חיל החינוך.

למד פיתוח קול והדרכה קולית. בוגר בית הספר רימון במגמת הלחנה ועיבוד (2007–2009). מאז שחרורו מצה"ל ועד 2019 המשיך מצגר-אדר לעבוד עם צה"ל במסגרת שירות המילואים והיה ספק של משרד הביטחון בענף תרבות של חיל החינוך.

עבד כמנהל המוזיקלי של נבחרת ישראל בהתעמלות אומנותית, ובעקבות כך של נבחרות נוספות. בהמשך הפך למנהלה המוזיקלי של נבחרת רוסיה, ולחבר בוועד המנהל של עילם, עמותה ישראלית לזכויות מוסיקאים מבצעים.

קישורים חיצוניים

 
 
 צבי גורן, TOP SECRET – שלוש פנים לאשה אחת, באתר הבמה, 3 באוגוסט 2011
 
 

מפיקים מוזיקליים ישראלים
מעבדים מוזיקליים ישראלים
מלחינים ישראלים
קלידנים ישראלים
בוגרי תיכון אלון (רמת השרון)
חברי להקות צבאיות ישראליות
ישראלים שנולדו ב-1986